Botswanas bank

Botswanas bank (tswana: Banka ya Botswana, eng: Bank of Botswana) er sentralbanken i Botswana. 

Botswana innledet forhandlinger med Sør-Afrika I 1972, om et pengepolitisk samarbeide. Dette samarbeidet endte opp i en pengeunion; Rand Monetary Area (RMA). Botswanas første president, Seretse Khama besluttet imidlertid i 1974 at Botswana skulle trekke seg fra RMA, og heller drive en selvstendig penge- og valutapolitikk.

1. juli 1975 ble loven om Banka ya Botswana vedtatt, og de måtte samtidig løse en del viktige politiske spørsmål rundt etableringen av en egen sentralbank og egen valuta (Pula, introdusert 23. august 1976). De viktigste avklaringene de måtte gjennom var karakteristikaene ved egen valuta, valg av valutaregime, innenlandsk rentepolitikk og prinsippene for en innenlands finansnæring. 

Pr desember 2025 er sentralbanksjefen Lesego Caster MosekiBotswanas bank - Executive Committee, besøkt 27. desember 2025., han tok over etter Cornelius Dekop i desember 2025, etter at Dekop forlot stillingen i november 2025.Mmegi - Anchoring the Pula: Lesego Moseki leads Bank of Botswana, besøkt 27. desember 2025.Bank of Botswana - Media release - Social media content relating to governor Cornelius K Dekop, besøkt 27. desember 2025. 

Sentralbanken har som overordnet mål å bidra til sunne økonomiske og finansielle forhold i Botswana, og har følgende hovedmål:
 stabil valuta
 et trygt, sunt og stabilt finanssystem
 effektive betalingsmekanismer
 tillit til landets valuta
 gode forhold til internasjonale finansinstitusjoner
 effektive banktjenester til sentralbankens kunder
 gode økonomiske råd til regjeringen

 Se også 
 Liste over verdens sentralbanker

 Referanser 

 Eksterne lenker 


Kategori:Sentralbanker
Kategori:Botswanas økonomi
Kategori:Etableringer i 1976